Абациаты Дзамболат

Абациаты Къостайы фырт Дзамболат (Дмитрий) (райгуырдис 1857-æм азы 3 декабры Хъæдгæроны — амардис 1936-æм азы Белграды), Уæрæсейы æфсады инæлар-лейтенант.

Каст фæцис Вильнойы Фистæгæфсæддон юнкерон училище, æмæ уымæй райдыдта йе ’фсæддон цард.

Архайдта 1877-æм азы Турчы ныхмæ хæсты Болгарийы, стæй Туркестаны æмæ Японы.

Йæ дарддæры цард баст уыдис Кавказимæ. Сæвæрдтой йæ хъазахъхъаг дивизийы сæргълæууæгæй, 1912-æм азы январы сси инæлар-лейтенант. Фыццаг дунеон хæсты райдианы Дзамболат йæ дивизиимæ бахаудис Кавказы фронтмæ, ногæй хæцыдис османты æфсады ныхмæ.

1917-æм азы фæстæ Дзамболат ног паддзахадæй хорзæй ницæмæ æнхъæлмæ кастис æмæ ацыдис фæсарæнтæм. Цардис Югославийы, куыста университеты библиотекæйы.

 Æддаг æрмæг 
 Абациаты Дзамболат // Ossetians.com

Категори:Уæрæсейы инæлæрттæ
Категори:Ирæттæ Фыццаг дунеон хæсты
Дзамболат
Категори:Хъæдгæроны чи райгуырдис, уыдон
Категори:Белграды чи амардис, уыдон